NGC-70-Grupp
D'NGC-70-Grupp resp. VV 166, (heiansdo och Arp 113 genannt) ass eng kompakt Galaxiëgrupp am Stärebild Andromeda. D'Grupp ass ongeféier 100 Millioune Parsec vun eis ewech an huet eng gewëssen Änlechkeet mat dem Stephans Quintett.

Memberen 
Zu den hellste Gruppemembere gehéieren d'Spiralgalaxien NGC 70, d'elliptesch Galaxis NGC 71 an d'Balkespiralgalaxis NGC 72, zu de méi liichtschwaache Memberen NGC 69 an PGC 1185. Déi hellst Galaxis am Beräich vun der Grupp, ass d'elliptesch Galaxis NGC 68, déi warscheinlech awer kee Member vun der Grupp ass.

Observatiousgeschicht 
Déi éischt Observatioun vun de Galaxien datéiert op den 11. September 1784 a ass vum Wilhelm Herschel, deen dobäi warscheinlech d'Mëschliicht vun ettlechen Objeten op dësem Himmelsberäich gesinn hat. De 7. Oktober 1855 observéiert de William Parsons d'Galaxien an notéiert siwen Niwwelen. D'Objete goufe spéider vum Dreyer als NGC 67 bis NGC 72 souwéi als NGC 74 a sengem New General Catalogue opgeholl. D'Notiz NGC 67 gouf a moderne Kataloge mat der baussenzeger südwestlecher Galaxis (PGC 1185) identifizéiert. Unhand vum Parsons sengen Observatiounsskizze gouf spéider festgestellt, datt datt hien net dës Galaxis gekuckt hat, mä déi eppes manner hell Galaxis PGC 138159 (geleeëntlech als NGC 67A bezeechent) op hallwer Streck zu NGC 68, wärend PGC 1185 als Stär gezeechent ass.

Den Erik Holmberg hat déi kompakt Galaxiengrupp a senger Dissertatioun vun 1937 beschriwwen. Am Arp sengem Katalog vun 1966 ass si fotografesch festgehalen an dréit d'Nummer 113.

Literatur 
 John Kormendy, Wallace L. W. Sargent: Tidal effects as criteria for membership in small groups of galaxies: application to VV 166, in: Astrophysical Journal, 193, S. 19–25 (Oktober 1974)

Kuckt och

Um Spaweck 
 The Arp 113 / VV 166 Galaxy Cluster
 NOAO

NGC-Gruppen
Stärebild Andromeda
Grupp